钦定古今图书集成/明伦汇编/氏族典/第530卷 > 郭祥正
## 钦定古今图书集成/明伦汇编/氏族典/第530卷 > 郭祥正

按《宋史郭祥正传》：“祥正，字功父，太平州当涂人。少有
诗声，举进士，熙宁中，知武冈县，佥书保信军节度判
官。时王安石用事，祥正奏乞天下大计专听安石处
画。神宗览而异之，出其章以示安石，安石耻为小臣
所荐，因极口陈其无行。时祥正从章惇察访辟，闻之，
遂以殿中丞致仕。后复出通判汀州，知瑞州，又弃去”，
隐于县青山卒。